Pământul a pierdut 28.000 de miliarde de tone de gheață între 1994 și 2017. Cel mai negru scenariu.
Pământul a pierdut 28.000 de miliarde de tone de gheață între anii 1994 și 2017. Este pentru prima dată când un astfel de studiu se folosește de informații de la sateliți. S-au preluat informații de la 215.000 de ghețari montani, fâșii de gheață din Groenlanda și Antarctica.
Gheața de pe Terra se subțiază tot mai mult. Și mai repede. De data asta, semnalul de alarmă vine de la o echipă de cercetători de la universități din Londra și Leeds.Din 1994 și până în 2017 Pământul a pierdut 28.000 de miliarde de tone de gheață. Dacă se va topi toată gheața de pe Terra, nu doar că permafrostul nu va mai funcționa ca un scut împotriva Soarelui. Întreaga planetă va fi de nerecunoscut."Londra ar fi în totalitate acoperită de Canalul Mânecii. Olanda ar dispărea în întregime. Danemarca ar fi redusă la jumătate. Marea Mediterană și Marea Neagră s-ar extinde, reușind să absoarbă majoritatea teritoriului de pe coastă." Acesta este unul dintre cele mai negre scenarii.